wannaphong/clean_thaiwikipedia huggingface dataset:
# พระปารศวนาถ
พระปารศวนาถ (Pārśvanāth) หรือ พระปารศวะ (Pārśva) และ พระปารัศ (Paras) เป็นตีรถังกร (ศาสดา) องค์ที่ 23 จาก 24 องค์ ของศาสนาเชน พระปารศวนาถเป็นตีรถังกรองค์แรกที่มีการจดบันทึกไว้ว่าเป็นบุคคลที่มีตัวตนจริงในเชิงประวัติศาสตร์ เอกสารของศาสนาเชนระบุว่าพระองค์มีชีวิตในช่วง 900 - 800 ปี ก่อน ค.ศ. ในขณะที่นักประวัติศาสตร์บางกลุ่มมองว่าเป็นช่วง 800 - 700 ปีก่อน ค.ศ. พระปารศวนาถมีชีวิตอยู่ราว 350 ปีก่อนสมัยของพระมหาวีระ ตีรถังกรองค์สุดท้ายและองค์ปัจจุบัน พระองค์เป็นหนึ่งในสี่ตีรถังกรที่ได้รับการเคารพสูงสุดในศาสนาเชน ได้แก่ พระฤษภนาถ, พระมหาวีระ, พระปารศวนาถ และ พระเนมินาถ พระองค์สิ้นชีวิตที่บนเขาปารศนาถ (มธุพัน, รัฐฌารขัณฑ์) ในลุ่มแม่น้ำคงคา ปัจจุบันเป็นที่ตั้งของศิขรจี หมู่เชนสถานที่สำคัญ ประติมานวิทยาของพระปารศวนาถมีลักษณะเด่นคือมีพญานาคปรกศีรษะพระองค์ การบูชาพระองค์จึงมักรวมถึงธราเนนทรา และ พัทมาวตี (เทวะและเทวีแห่งนาคของศาสนาเชนตามลำดับ)
# ไฮโฟร์
ไฮโฟร์ (อังกฤษ:High4;ฮันกึล:하이포) เป็นกลุ่มบอยแบนด์ชาวเกาหลีใต้สังกัด N.A.P Entertainment ประกอบด้วยสมาชิก 4 คนคือ อเล็กซ์, มยองฮัน, ยองจุน และ ซองกู พวกเขาเปิดตัวอย่างเป็นทางการในวันที่ 8 เมษายน 2014 ด้วยซิงเกิ้ลเพลง "Not Spring, Love, or Cherry Blossoms" ต่อมาในวันที่ 31 มกราคม 2017 มีการประกาศว่า ซองกู ได้ยุติการทำกิจกรรมร่วมกับ High4 

เมื่อวันที่ 16 สิงหาคม 2017 อเล็กซ์ได้ประกาศบน Instagram ของเขาว่าสมาชิกได้แยกทางกันและพวกเขาจะมีกิจกรรมเดี่ยวของตัวเองเพื่อยืนยันการแยกตัวของ High4

ในวันที่ 9 พฤศจิกายน 2017 มีการประกาศว่า Youngjun เข้าร่วมแข่งขันกับ Mix Nine ภายใต้สังกัด Eleven9 Entertainment

ในเดือนมีนาคม 2018 อเล็กซ์ได้เข้าร่วมเกณฑ์ทหาร

ประวัติ

อดีตสมาชิก
อเล็กซ์
ชื่อในวงการ: อเล็กซ์ Alex (알렉스)
ชื่อเกิด: อเล็กซานเดอร์ คิม Alexsander Kim (알렉스 김)
วันเกิด: 7 กันยายน พ.ศ. 2533
สัญชาติ:  สหรัฐอเมริกา
ตำแหน่ง: นักเต้นหลัก, แร็ปเปอร์นำ

ซองกู
ชื่อในวงการ: ซองกู Sunggu (성구)
ชื่อเกิด: คิม ซองกู Kim Sunggu (김성구)
วันเกิด: 22 มกราคม พ.ศ. 2535
สัญชาติ:  เกาหลีใต้
ตำแหน่ง: หัวหน้าวง, นักร้องเสียงหลัก, นักเต้นนำ

มยองฮัน
ชื่อในวงการ: มยองฮัน Myunghan (명한)
ชื่อจริง: แบค มยองฮัน Baek Myunghan (백명한)
วันเกิด: 15 กุมภาพันธ์ พ.ศ. 2536
สัญชาติ:  เกาหลีใต้
ตำแหน่ง: นักร้องเสียงหลัก

ยองจุน
ชื่อในวงการ: ยองจุน Youngjun (영준)
ชื่อจริง: อิม ยองจุน Yim Youngjun (임영준)
วันเกิด: 24 สิงหาคม พ.ศ. 2538
สัญชาติ:  เกาหลีใต้
ตำแหน่ง: แร็ปเปอร์หลัก, ภาพลักษณ์ของวง

ผลงาน
อีพี
 ชื่อ รายละเอียด ตำแหน่งสูงสุดบนชาร์ต ยอดขาย KOR JPN เกาหลี Hi High Released: August 27, 2014
 Label: N.A.P. Entertainment, LOEN Entertainment
 Formats: CD, digital download 12  rowspan="2"  KOR: 1,162 Blessed Released: February 28, 2017
 Label: N.A.P. Entertainment, LOEN Entertainment
 Formats: CD, digital download 6 KOR: 6,320 ญี่ปุ่น High Five Released: February 8, 2015
 Label: N.A.P. Entertainment
 Formats: CD, digital download rowspan="2"   — rowspan="2"  Hi Summer Released: July 11, 2015
 Label: N.A.P. Entertainment
 Formats: CD, digital download —  "—" หมายถึง อัลบั้มนั้นไม่ได้อยู่ในอันดับ

ซิงเกิลอัลบั้ม
 ชื่อ รายละเอียด ตำแหน่งสูงสุดบนชาร์ต ยอดขาย KOR HookGAReleased: October 3, 2016
Label: N.A.P Entertainment, LOEN Entertainment
Formats: CD, digital download 10KOR: 2,875

ซิงเกิล
 ชื่อ ปี ตำแหน่งสูงสุดบนชาร์ต ยอดขาย อัลบั้มKOR 
 
  "Not Spring, Love, or Cherry Blossoms" (봄 사랑 벚꽃 말고) 2014 1KOR: 2,763,793Cumulative sales of "Not Spring, Love, or Cherry Blossoms"": Hi High "A Little Closer" (해요 말고 해) 29KOR: 95,715Cumulative sales of "A Little Closer": "Headache" (뱅뱅뱅) 171 KOR: 11,782 "Day By Day" (비슷해) 2015 —KOR: 14,653 rowspan="4"  "Baby Boy" — 
KOR: 5,411 "D.O.A. (Dead or Alive)" — "Until We Live In The Same Sky" (하나의 하늘에 사는 날까지) 2016 — "HookGA" by High4:20 — HookGA "Love Line" 2017 — Blessed "—" หมายถึง เพลงนั้นไม่ได้อยู่ในอันดับ

รางวัลและการเสนอชื่อเข้าชิง
MelOn Music Awards

|-
| rowspan="2"|2014
| rowspan="2"|"Not Spring, Love, or Cherry Blossoms" (with IU)
| Hot Trend Award
| 
|-
|Song of the Year
| 

Golden Disk Awards

|-
| rowspan="2"|2014
| "Not Spring, Love, or Cherry Blossoms" (with IU)
| Digital Bonsang
| 
|-
| High4
|Newcomer Award
|
# โอนี ลอร์แคน
คริสโตเฟอร์ กิราร์ด (Christopher Girard; เกิด 21 ธันวาคม ค.ศ. 1985) เป็นนักมวยปล้ำอาชีพชาวอเมริกันซึ่งได้เซ็นสัญญากับ WWE ซึ่งเขาร่วมปล้ำในดิวิชั่นครุยเซอร์เวท 205 Live ภายใต้ชื่อ โอนี ลอร์แคน (Oney Lorcan) เขาขึ้นปล้ำเป็นประจำในสมาคมอิสระรวมถึง Combat Zone Wrestling, Pro Wrestling Guerrilla, Top Rope Promotions และ Chaotic Wrestling ภายใต้ชื่อ บิฟ บูสิก (Biff Busick) เขาเป็นแชมป์เฮฟวี่เวท CZW เพียงครั้งเดียว นอกจากนี้เขายังปรากฏตัวในสมาคมอิสระที่โดดเด่นเช่น Westside Xtreme Wrestling, EVOLVE และ Dragon Gate USA

แชมป์และรางวัล
Beyond Wrestling
Greatest Rivals Round Robin Tournament (2015)
Tournament For Tomorrow 3:16 (2014) – with Drew Gulak
Combat Zone Wrestling
CZW World Heavyweight Championship (1 time)
Premier Wrestling Federation Northeast
PWF Northeast Lightning Cup Championship (1 time)
Pro Wrestling Illustrated
Ranked No. 157 of the top 500 singles wrestlers in the PWI 500 in 2014
 Ranked No. 187 of the top 500 singles wrestlers in the PWI 500 in 2019http://www.profightdb.com/pwi-500/2019.html
Top Rope Promotions
TRP Heavyweight Championship (1 time)
TRP Interstate Championship (1 time)
TRP Kowalski Cup Tournament (2013)
Wrestling Is Respect
Quest to the Best (2013)
WWE
NXT Tag Team Championship (1 time) – with Danny Burch
# พระราชวังกรุงเบอร์ลิน
300px|thumb|พระราชวังกรุงเบอร์ลินในทศวรรษที่ 1920

พระราชวังกรุงเบอร์ลิน  หรือเดิมเรียกว่า พระราชวังเบอร์ลิน  เป็นอาคารตั้งอยู่กลางกรุงเบอร์ลิน เคยเป็นอดีตพระราชวังของบรรดาเจ้าผู้ครองบรันเดินบวร์ค กษัตริย์ปรัสเซีย และจักรพรรดิเยอรมัน วังแห่งนี้ได้รับความเสียหายอย่างหนักในช่วงสงครามโลกครั้งที่สอง และถูกรื้อถอนลงโดยรัฐบาลเยอรมนีตะวันออกในช่วงทศวรรษที่ 1950 อย่างไรก็ตาม วังแห่งนี้ถูกบูรณะใหม่จนแล้วเสร็จในปี 2020 โดยเป็นที่ตั้งของหอประชาคมฮุมบ็อลท์ (Humboldt Forum) ซึ่งรวมงานศิลปะวัฒนธรรมจากทั่วทุกมุมโลก ซึ่งอาจเปรียบได้กับพิพิธภัณฑ์บริติชของเยอรมัน

อาคารพระราชวังเดิมถูกก่อสร้างขึ้นในคริสต์ศตวรรษที่ 15 ได้มีการต่อเติมปรับปรุงเพียงเล็กน้อยตลอดหลายศตวรรษต่อมา ตัววังมีสถาปัตยกรรมบารอก พระราชวังแล้วเสร็จอย่างสมบูรณ์ในกลางคริสต์ศตวรรษที่ 18 และถูกใช้เป็นที่ประทับของเจ้าผู้ครองบรันเดินบวร์ค และเป็นที่ประทับหลักของกษัตริย์ปรัสเซียแห่งราชวงศ์โฮเอินท์ซ็อลเลิร์นระหว่างปี 1701 ถึง 1918 และต่อมาถูกใช้เป็นที่ประทับของจักรพรรดิเยอรมัน เมื่อระบอบจักรพรรดิล่มสลายในปี 1918 วังแห่งนี้จึงถูกใช้เป็นพิพิธภัณฑ์นับแต่นั้น วังแห่งนี้ได้รับความเสียหายหนักจากการทิ้งระเบิดโดยฝ่ายสัมพันธมิตรในช่วงสงครามโลกครั้งที่สอง ต่อมารัฐบาลเยอรมนีตะวันออกได้ตัดสินใจรื้อซากวังแห่งนี้ลงท่ามกลางข้อคัดค้านมากมาย รัฐบาลเยอรมนีตะวันออกได้สร้างอาคารทำเนียบสาธารณรัฐขึ้นทับพื้นที่วังแห่งนี้ อย่างไรก็ตาม รัฐบาลเยอรมนีตัดสินใจรื้อทำเนียบสาธารณรัฐในปี 2008 เพื่อเปิดทางให้มีการสร้างพระราชวังกรุงเบอร์ลินขึ้นดังเดิม
อ้างอิง
# สถานีวิทยุโทรทัศน์แห่งชาติเมียนมา
สถานีวิทยุและโทรทัศน์เมียนมา (ย่อมาจาก MRTV) ชื่อเดิมคือ Burma Broadcasting Service (BBS) เป็นหน่วยงานบริหารของสถานีวิทยุ  Myanmar Radio National Service และสถานีโทรทัศน์ MRTV ของรัฐบาลพม่า โดยสถานีโทรทัศน์ออกอากาศจากศูนย์ที่ กะมายุ่ ย่างกุ้ง ส่วนบริการวิทยุปัจจุบันออกอากาศจากสถานีหลักในเนปยีดอ 

 ประวัติ 
บริการวิทยุเริ่มออกอากาศในพม่าครั้งแรกในปี ค.ศ. 1936 ช่วงยุคอาณานิคมของอังกฤษ ชื่อของสถานีคือ Bama Athan ("้เสียงจากพม่า") เริ่มขึ้นในเดือนกุมภาพันธ์ ค.ศ. 1946 เมื่อเมียนมาร์อยู่ในอาณานิคมของอังกฤษได้จัดตั้งองค์การกระจายเสียงและแพร่ภาพสาธารณะพม่า (BBS) โดยดำเนินการออกอากาศรายการข่าวสารทั้งในประเทศและต่างประเทศด้วยภาษาพม่า ดนตรีและความบันเทิง ตอบปัญหาความรู้และบทเรียนเพื่อการศึกษา ข่าวภาษาอังกฤษและเพลง หลังจากได้รับเอกราชในปี ค.ศ. 1948 ได้มีการเปลี่ยนชื่อเป็น Myanma Athan (ยังหมายถึงเสียงของพม่า แต่เป็นคำที่เป็นทางการของ "พม่า") บริการถูกเปลี่ยนชื่อเป็นวิทยุพม่าโดย รัฐบาลทหาร ซึ่งเข้ามามีอำนาจในปี ค.ศ.1988 รัฐบาลทหารพม่ายังได้เปลี่ยนชื่อบริการวิทยุหลักของ BBS เป็น สถานีวิทยุและโทรทัศน์พม่า (MRTV) ในปี ค.ศ. 1997 

จนกระทั่งถึงการเปิดตัวของวิทยุย่างกุ้งเอฟเอ็ม ในปี ค.ศ. 2001 สถานี BBS / วิทยุพม่า เป็นเพียงสถานีวิทยุแห่งเดียวในประเทศ ศูนย์ออกอากาศหลักเคยตั้งอยู่ที่ 426 ถนนแปร ในกะมายุ่ ในย่างกุ้ง เป็นเวลาหลายปี ต่อมาตั้งแต่ปลายปี ค.ศ. 2007 สถานีออกอากาศหลักได้ย้ายไปที่เนปยีดอ ปัจจุบันสถานีย่างกุ้งส่วนใหญ่ถ่ายทอดรายการจากทางสถานีเนปยีดอ 

บริการโทรทัศน์ในพม่าเปิดตัวครั้งแรกในเดือนมิถุนายน ค.ศ. 1979 เพื่อทดลองส่งสัญญาณการออกอากาศใช้ในย่างกุ้ง MRTV เปิดตัวครั้งแรกเมื่อวันที่ 3 มิถุนายน ค.ศ. 1980 และบริการโทรทัศน์ปกติเปิดตัวอย่างเป็นทางการในปี ค.ศ. 1981 โดยใช้มาตรฐาน NTSC ในปี ค.ศ. 2005 MRTV มีสถานีถ่ายทอดสัญญาณโทรทัศน์ 195 สถานีทั่วประเทศ

 การขยายตัว 
ในเดือนตุลาคม ค.ศ. 2013 MRTV เริ่มออกอากาศภาคพื้นดินแบบดิจิทัล ด้วย DVB-T2 เช่นเดียวกับประเทศไทยและส่วนใหญ่ในอาเซียน โดยมี 18 ช่องโทรทัศน์และ 3 ช่องวิทยุในระบบ MRTV มัลติเพล็กซ์ สถานี MRTV มีแผนในการนำเสนอข่าวในรูปแบบที่ทันสมัย และจะมีห้องรายงานข่าวที่ตกแต่งอย่างดี และจะเพิ่มเวลาการออกอากาศข่าวเป็น 18 ชั่วโมง (ก่อนหน้านี้ 10 ชั่วโมง) เมื่อวันที่ 24 มีนาคม ค.ศ. 2018 MRTV ได้เพิ่ม 5 ช่องทีวีใหม่ในระบบ Multiplex Play out เช่น Mizzima TV, Democratic Voice of Burma, Fortune, Channel K และ MYTV (พม่า) อย่างไรก็ตามมีเพียง Mizzima TV และ Democratic Voice of Burma เท่านั้นที่เปิดให้บริการอย่างเต็มรูปแแบบในวันที่ 17 กรกฎาคม ค.ศ. 2018
# วีเอฟเอ-31
วีเอฟเอ-31  หรือ ฝูงบินขับไล่โจมตีที่ 31  เป็นที่รู้จักในฐานะทอมแคทเตอส์ สัญญาณเรียก "เฟลิกซ์" ฝูงบินขับไล่โจมตีของกองทัพเรือสหรัฐ ประจำการอยู่ที่สถานีอากาศยานกองทัพเรือโอเชียนา ซึ่งทำการบินเอฟ/เอ-18อี/เอฟ ซูเปอร์ฮอร์เน็ท ทอมแคทเตอส์เป็นฝูงบินรบโจมตีแห่งกองทัพเรือที่เก่าแก่เป็นอันดับสองซึ่งยังปฏิบัติการอยู่ในปัจจุบัน

 เครื่องหมายและนามสมญาของฝูงบิน 
ฝูงบินนี้แต่เดิมเป็นที่รู้จักในฐานะชูตติงสตาส์ ฝูงบิน "แมวเฟลิกซ์" เดิมคือวีเอฟ-3 หลังจากยุทธนาวีที่มิดเวย์ วีเอฟ-3 และวีเอฟ-6 ได้สลับสับเปลี่ยนการเรียกขานในวันที่ 15 กรกฎาคม ค.ศ. 1943 ส่งผลให้เกิดการโต้เถียงกันเป็นเวลาสามปีในฐานะฝูงบินที่เป็นเจ้าของชื่อเฟลิกซ์และตราสัญลักษณ์จนกระทั่งวีเอฟ-3 ได้รับการกำหนดใหม่เป็นวีเอฟ-3เอ ในวันที่ 15 พฤศจิกายน ค.ศ. 1946 และได้รับการอนุมัติอย่างเป็นทางการที่จะนำแมวเฟลิกซ์มาใช้โดยเสนาธิการทหารเรือ (ซีเอ็นโอ)  วีเอฟ-3เอ จึงได้รับการกำหนดใหม่เป็นวีเอฟ-31 ในวันที่ 7 สิงหาคม ค.ศ. 1948

สัญลักษณ์และตัวนำโชคเป็นแมวเฟลิกซ์ ตัวการ์ตูนที่มีชื่อเสียง ที่กำลังวิ่งไปกับลูกระเบิดสีดำทรงกลมขนาดใหญ่พร้อมสายชนวนจุดไฟ รอบวงสีเหลืองและเค้าโครงจะได้รับการลบออกจากอากาศยานและดาวสี่ดวงตรงปลายวงได้รับการเพิ่มเข้ามา สัญลักษณ์นี้สามารถเห็นได้บนลำตัวของอากาศยานเหนือปีก

นักบินที่มีชื่อเสียงหลายคนบินไปกับสัญลักษณ์เฟลิกซ์บนไหล่ของพวกเขา รวมถึงชาลส์ ลินด์เบิร์ก และบุช โอแฮร์

ทั้งนี้ สมญาทอมแคทเตอส์ ได้รับการนำมาใช้ในปี ค.ศ. 1948

 ประวัติ 
มีสองฝูงบินของกองทัพเรือสหรัฐที่ได้มีการเรียกขานว่าวีเอฟ-31 โดยฝูงบินแรกที่ได้รับการเรียกขานว่าวีเอฟ-31 มีอยู่ตั้งแต่พฤษภาคม ค.ศ. 1943 ถึงตุลาคม ค.ศ. 1945 และไม่เกี่ยวข้องกับเรื่องของบทความนี้ ส่วนฝูงบินวีเอฟ-31 ที่สองมีพื้นเพโดยตรงต่อวีเอฟเอ-31 ปัจจุบัน ด้วยสมญา "ทอมแคทเตอส์"

 ปีแรก ๆ 
thumb|left|วีเอฟ-6 เอฟ3เอฟ-2 ในปลายคริสต์ทศวรรษ 1930

วีเอฟเอ-31 ได้รับการก่อตั้งขึ้นในฐานะวีเอฟ-1บี เมื่อวันที่ 1 กรกฎาคม ค.ศ. 1935 โดยทำการบินเอฟ4บี ทำให้มันเป็นฝูงบินกองทัพเรือสหรัฐที่เก่าแก่ที่สุดเป็นอันดับสองรองจากวีเอฟเอ-14 ซึ่งแต่เดิมก่อตั้งขึ้นในปี ค.ศ. 1919
# จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน. %  จน.  +/–  % เพื่อไทย  7  282,544  41.92%  5  2  71.43% อนาคตใหม่  7  165,192  24.51%  2  2  28.57% พลังประชารัฐ  7  125,513  18.62%  0    0.00% อื่น ๆ  215  100,439  14.95%  0    0.00%ผลรวม  236  673,688  100.00%  7    100.00%

 แบ่งตามเขต 
เขตเลือกตั้งเพื่อไทยอนาคตใหม่พลังประชารัฐอื่น ๆผลรวมผลการเลือกตั้ง    คะแนนเสียง % คะแนนเสียง % คะแนนเสียง % คะแนนเสียง % คะแนนเสียง %เขต 1  28,891  29.00%  30,179  30.84%  28,391  28.50%  12,148  11.66%  99,609  100.00%  อนาคตใหม่ ได้ที่นั่งเขต 2  41,603  40.80%  20,333  19.94%  21,219  20.81%  18,804  18.45%  101,959  100.00%  เพื่อไทย รักษาที่นั่งเขต 3  53,202  47.44%  25,397  22.65%  17,647  15.74%  15,899  14.17%  112,145  100.00%  เพื่อไทย รักษาที่นั่งเขต 4  62,026  55.48%  24,897  22.27%  14,024  12.54%  10,860  9.71%  111,807  100.00%  เพื่อไทย รักษาที่นั่งเขต 5  40,972  41.63%  20,736  21.07%  15,954  16.21%  20,763  21.09%  98,425  100.00%  เพื่อไทย รักษาที่นั่งเขต 6  23,081  30.86%  23,273  31.12%  16,806  22.47%  11,625  15.55%  74,785  100.00%  อนาคตใหม่ ได้ที่นั่งเขต 7  32,769  43.51%  19,837  26.34%  11,472  15.23%  11,231  14.92%  75,309  100.00%  เพื่อไทย รักษาที่นั่งผลรวม  282,544  41.92%  165,192  24.51%  125,513  18.62%  100,439  14.95%  673,688  100.00%  

 เขตเลือกตั้ง 
เขต 1 • เขต 2 • เขต 3 • เขต 4 • เขต 5 • เขต 6 • เขต 7
__NOTOC__

 เขต 1 
เขตเลือกตั้งที่ 1 ประกอบด้วยอำเภอเมืองเชียงราย (ยกเว้นตำบลท่าสาย ตำบลสันทราย ตำบลป่าอ้อดอนชัย ตำบลห้วยสักและตำบลดอยลาน)

ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายเอกภพ เพียรพิเศษ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563 

 เขต 2 
เขตเลือกตั้งที่ 2 ประกอบด้วยอำเภอแม่ลาว อำเภอแม่สรวยและอำเภอเวียงป้าเป้า 

 เขต 3 
เขตเลือกตั้งที่ 3 ประกอบด้วยอำเภอพานและอำเภอเมืองเชียงราย (เฉพาะตำบลท่าสาย ตำบลสันทราย ตำบลป่าอ้อดอนชัย ตำบลห้วยสักและตำบลดอยลาน)

 เขต 4 
เขตเลือกตั้งที่ 4 ประกอบด้วยอำเภอเทิง อำเภอป่าแดด อำเภอเวียงชัยและอำเภอเวียงเชียงรุ้ง

 เขต 5 
เขตเลือกตั้งที่ 5 ประกอบด้วยอำเภอเชียงของ อำเภอเวียงแก่น อำเภอขุนตาล อำเภอพญาเม็งรายและอำเภอเชียงแสน (เฉพาะตำบลแม่เงิน)

 เขต 6 
เขตเลือกตั้งที่ 6 ประกอบด้วยอำเภอแม่สาย อำเภอดอยหลวงและอำเภอเชียงแสน (ยกเว้น ตำบลแม่เงิน)

ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายพีรเดช คำสมุทร ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563

 เขต 7 
ประกอบไปด้วยอำเภอแม่จัน และอำเภอแม่ฟ้าหลวง
# เครื่องอิสริยาภรณ์ลิทัวเนีย
ข้อมูลต่อไปนี้แสดงรายการของเครื่องอิสริยาภรณ์ลิทัวเนีย ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐลัตเวีย" ผ่านความเห็นชอบโดยรัฐสภาแห่งสาธารณรัฐ เมื่อ ค.ศ. 2002 บังคับใช้อย่างเป็นทางการเมื่อ ค.ศ. 2003

 เครื่องอิสริยาภรณ์ 
ประธานาธิบดีลัตเวีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติมีดังนี้ 16 กุมภาพันธ์ - วันประกาศอิสรภาพใหม่, 6 กรกฎาคม - วันขึ้นครองราชสมบัติของพระเจ้ามินกัวดาร์ และ 18 พฤศจิกายน – วันเอกราชสาธารณรัฐลัตเวีย หรือ ในวโรกาสพิเศษ

ประธานาธิบดี ได้รับเครื่องอิสริยาภรณ์พระเจ้าวีตัวนัสมหาราช อันเป็นอิสริยาภรณ์สูงสุด ภายหลังจากการกล่าวสาบานตนเข้ารับตำแหน่งประธานาธิบดี

 อิสริยาภรณ์แห่งสาธารณรัฐ 
 เครื่องอิสริยาภรณ์พระเจ้าวีตัวนัสมหาราช;
 เครื่องอิสริยาภรณ์กางเขนแห่งวีตัส;
 เครื่องอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย;
 เครื่องอิสริยาภรณ์สำหรับกิตติคุณแห่งลิทัวเนีย

Insignia of the Orders
 มหาปรมาภรณ์ (ชั้นสังวาล) เฉพาะเครื่องอิสริยาภรณ์พระเจ้าวีตัวนัสมหาราช;
 ประถมาภรณ์ (ชั้นมหากางเขน);
 ทุติยาภรณ์ (ชั้นนายทัพ);
 ตริตาภรณ์ (ชั้นนายกอง);
 จตุรถาภรณ์ (ชั้นเจ้าพนักงาน);
 เบญจมาภรณ์ (ชั้นอัศวิน);

 เหรียญอิสริยาภรณ์ 
Flag of the Order of the Cross of Vytis
เหรียญอิสรภาพ
 กางเขนช่วยชีวิต
 เหรียญอิสริยาภรณ์กางเขนแห่งวีตัส
เหรียญอิสริยาภรณ์พระเจ้าวีตัวนัสมหาราช
เหรียญอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย
เหรียญอิสริยาภรณ์สำหรับกิตติคุณแห่งลิทัวเนีย
เหรียญที่ระลึก 13 มกราคม

 ลำดับเกียรติอิสริยาภรณ์ 
เครื่องอิสริยาภรณ์พระเจ้าวีตัวนัสมหาราช ชั้นสังวาล (มหาปรมาภรณ์);
เครื่องอิสริยาภรณ์กางเขนแห่งวีตัส ชั้นมหากางเขน (ประถมาภรณ์);
เครื่องอิสริยาภรณ์พระเจ้าวีตัวนัสมหาราช ชั้นมหากางเขน (ประถมาภรณ์);
เครื่องอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย ชั้นมหากางเขน (ประถมาภรณ์);
เครื่องอิสริยาภรณ์สำหรับกิตติคุณแห่งลิทัวเนีย ชั้นมหากางเขน (ประถมาภรณ์);
เครื่องอิสริยาภรณ์กางเขนแห่งวีตัส ชั้นนายทัพ (ทุติยาภรณ์);
เครื่องอิสริยาภรณ์พระเจ้าวีตัวนัสมหาราช ชั้นนายทัพ (ทุติยาภรณ์);
เครื่องอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย ชั้นนายทัพ (ทุติยาภรณ์);
เครื่องอิสริยาภรณ์สำหรับกิตติคุณแห่งลิทัวเนีย ชั้นนายทัพ (ทุติยาภรณ์);
เครื่องอิสริยาภรณ์กางเขนแห่งวีตัส ชั้นนายกอง (ตริตาภรณ์);
เครื่องอิสริยาภรณ์พระเจ้าวีตัวนัสมหาราช ชั้นนายกอง (ตริตาภรณ์);
เครื่องอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย ชั้นนายกอง (ตริตาภรณ์);
เครื่องอิสริยาภรณ์สำหรับกิตติคุณแห่งลิทัวเนีย ชั้นนายกอง (ตริตาภรณ์);
เครื่องอิสริยาภรณ์กางเขนแห่งวีตัส ชั้นเจ้าพนักงาน (จตุรถาภรณ์);
เครื่องอิสริยาภรณ์พระเจ้าวีตัวนัสมหาราช ชั้นเจ้าพนักงาน (จตุรถาภรณ์);
เครื่องอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย ชั้นเจ้าพนักงาน (จตุรถาภรณ์);
เครื่องอิสริยาภรณ์สำหรับกิตติคุณแห่งลิทัวเนีย ชั้นเจ้าพนักงาน (จตุรถาภรณ์);
เครื่องอิสริยาภรณ์กางเขนแห่งวีตัส ชั้นอัศวิน (เบญจมาภรณ์);
เครื่องอิสริยาภรณ์พระเจ้าวีตัวนัสมหาราช ชั้นอัศวิน (เบญจมาภรณ์);
เครื่องอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย ชั้นอัศวิน (เบญจมาภรณ์);
เครื่องอิสริยาภรณ์สำหรับกิตติคุณแห่งลิทัวเนีย ชั้นอัศวิน (เบญจมาภรณ์);
กางเขนช่วยชีวิต;
เหรียญอิสริยาภรณ์กางเขนแห่งวีตัส;
เหรียญอิสริยาภรณ์พระเจ้าวีตัวนัสมหาราช;
เหรียญอิสริยาภรณ์พระเจ้าเกมีดีนาส แกรนด์ดยุคแห่งลิทัวเนีย;
เหรียญอิสริยาภรณ์สำหรับกิตติคุณแห่งลิทัวเนีย;
เหรียญที่ระลึก 13 มกราคม
# วีเอคิว-209
ฝูงบินโจมตีทางอิเล็กทรอนิกส์ที่ 209 (อักษรย่อ: VAQ-209) เป็นฝูงบินโจมตีทางอิเล็กทรอนิกส์ของกองทัพเรือสำรองสหรัฐ ซึ่งรู้จักกันในนาม "สตาร์วอริเออร์" ฝูงบินทำการบินอีเอ-18จี โกรว์เลอร์ ซึ่งเป็นเครื่องบินเจ็ทการสงครามอิเล็กทรอนิกส์ ตั้งอยู่ที่สถานีอากาศยานกองทัพเรือเกาะวิดบีย์ รัฐวอชิงตัน โดยมอบหมายต่อกองบินสนับสนุนทางยุทธวิธี ภารกิจของฝูงบินนี้คือ: "เพื่อความปลอดภัยในการฝึกฝน และรักษาความพร้อมในการระดมพล สำหรับดำเนินงานทันทีในกรณีที่เกิดสงครามหรือเหตุฉุกเฉินระดับชาติ"

 ประวัติ 
thumb|เอฟ-4เอส ของวีเอฟ-201 และวีเอคิว-209 อีเอ-6เอ อินทรูเดอร์ บนเรือสหรัฐดไวต์ ดี. ไอเซนฮาวร์ ในปี ค.ศ. 1985

 การสถาปนา 
วีเอคิว-209 ได้รับการก่อตั้งขึ้น ณ สถานีอากาศยานกองทัพเรือนอร์ฟอล์ก รัฐเวอร์จิเนีย เมื่อวันที่ 1 ตุลาคม ค.ศ. 1977 โดยเป็นส่วนหนึ่งของกองบินอากาศแห่งกองหนุนกองทัพเรือสหรัฐที่ 20 (CVWR-20) ซึ่งเป็นฝูงบินอีเอ-6เอ อินทรูเดอร์

 คริสต์ทศวรรษ 1990 
วีเอคิว-209 ได้ย้ายไปที่ศูนย์อากาศยานกองทัพเรือวอชิงตัน ในเดือนพฤษภาคม ค.ศ. 1990 และเริ่มเปลี่ยนไปใช้อีเอ-6บี โพรวเลอร์ ความสามารถในการโจมตีทางอิเล็กทรอนิกส์ของซีวีดับเบิลยูอาร์-20 ได้รับการปรับปรุง และท่าเรือหลักแรกโดดเด่นด้วยบรรดาอีเอ-6บี ของกองทัพเรือสหรัฐนอกสถานีอากาศยานกองทัพเรือเกาะวิดบีย์ ส่วนในปี ค.ศ. 1995 ฝูงบินนี้ได้กรีธาพลไปปฏิบัติการต่อสู้เหนือบอสเนีย และเข้าร่วมในปฏิบัติการดีนายไฟลต์ รวมถึงปฏิบัติการเดลิเบอเรตฟอร์ซ เครื่องบินสองลำถูกนำไปใช้บนเรือบรรทุกอากาศยาน ซึ่งเป็นส่วนหนึ่งของกองบินอากาศประจำเรือบรรทุกเครื่องบิน 8 ตั้งแต่วันที่ 22 มีนาคม ถึงวันที่ 22 กันยายน ค.ศ. 1995

 แหล่งข้อมูลอื่น 

 VAQ-209 Official Website 
 VAQ-209 at Globalsecurity.org
 VAQ-209 Public Site
# สาธุ
สาธุ  เป็นนักพรต นักบวชภิกขาจาร หรือบุคคลศักดิ์สิทธิ์ ที่สละชีวิตทางโลกมาออกบวชตามคติศาสนาฮินดูและศาสนาเชนBrian Duignan, Sadhu and swami, Encyclopædia Britannica มีชื่อเรียกอื่น ๆ เช่น โยคี สันนยาสี หรือ ไวราคี

คำว่าสาธุในที่นี้ มีความหมายตามตัวอักษรว่า ผู้บำเพ็ญสาธนา หรือปฏิบัติตามแนวทางวินัยของศาสนา″Autobiography of an Yogi″, Yogananda, Paramhamsa,Jaico Publishing House, 127, Mahatma Gandhi Road, Bombay Fort Road, Bombay (Mumbai) - 400 0023 (ed.1997) p.16 แม้ว่าสาธุส่วนใหญ่จะเป็นโยคี แต่ไม่ใช่โยคีทุกรูปจะเป็นสาธุ สาธุเน้นอุทิศตนฝึกสมาธิเพื่อเข้าถึงพรหมัน แล้วบรรลุโมกษะตามเป้าหมายสุดท้ายของอาศรม 4 สาธุนุ่งห่มผ้าอย่างเรียบง่าย สาธุฮินดูนุ่งผ้ากาสาวพัสตร์ ส่วนสาธุเชนไม่นุ่งผ้าหรือนุ่งผ้าขาว เพื่อเป็นสัญลักษณ์ของการสละโลก สาธุเพศหญิงเรียกว่าสาธวี หรือ อารยิกา
# กรา
ในศาสนาซิกข์ กรา  คือกำไลข้อมือที่ทำจากโลหะ โดยเฉพาะเหล็ก เป็นหนึ่งในห้า "ก" ของซิกข์ที่ศาสนิกชนปฏิบัติตาม ผู้ที่เสนอการใส่ "กรา" คือคุรุโควินทสิงห์ 

กรา เป็นสัญลักษณ์ถึงความผูกพันที่มีต่อพระเจ้าของชาวซิกข์อันไม่สามารถตัดขาดได้http://www.sikhnet.com/oldsikhnet/SikhEducation/5K's.pdf กรา จะมีลักษณะเป็นกำไลที่เรียบตลอดทั้งวง ไม่มีรอยต่อของจุดเริ่มหรือจุดสิ้นสุด อันสื่อถึงธรรมชาติของพระเจ้าคือความ "อกาล" (เป็นจริงเสมอ ไม่เปลี่ยนไปตามกาลเวลา) นอกจากนี้ กรา ยังถูกใช้เป็นสัญลักษณ์ของ "ความเป็นพี่เป็นน้อง" ในศาสนิกชน ดังที่ปรากฏในคัมภีร์สูงสุด คุรุกรันตสาหิบ ใจความว่า "ในเดือนที่สิบ เจ้าจะถูกสร้างขึ้นเป็นมนุษย์ โอ! สหายและเหล่าพ่อค้าของข้าพเจ้าเอ๋ย เจ้าล้วนมีเวลากันไม่มากที่จะทำให้ความตายของเจ้านั้นดีงาม""In the tenth month, you were made into a human being, O my merchant friend, and you were given your allotted time to perform good deeds." - Guru Granth Sahib, page 76 นอกจากชาวซิกข์แล้ว ชาวปัญจาบพื้นเมืองและชาวอินเดียเหนือ - อินเดียตะวันตกหลายคนที่ไม่ได้นับถือศาสนาซิกข์ก็มีการสวมกรากันโดยทั่วไป ในศาสนิกชนของศาสนาอื่น ๆ กราก็ถูกใช้เป็นสัญลักษณ์ถึงความเป็นหนึ่งเดียวของพระเป็นเจ้าเช่นกัน และการสวมกราโดยผู้ที่ไม่ใช่ชาวซิกข์ก็ไม่ได้ผิดหลักของศาสนาซิกข์แต่อย่างใด
# กฉา
กฉา หรือ กัจเฉรา  คือกางเกงชั้นในแบบ "shalwar kameez" คล้ายกับกางเกงบ็อกเซอร์ ที่ออกแบบมาเป็นพิเศษสำหรับศาสนิกชนของศาสนาซิกข์ที่ได้รับอมฤทธิ์สังสการ คือถือ ก 5 ประการ อื่น ๆ ไว้ด้วย ทั้งบุรุษและสตรีล้วนสวมกฉาแบบเดียวกัน จุดประสงค์เพื่อเตือนใจให้ระวังจิตใจไม่ให้หมกมุ่นในกาม (เรื่องเพศ)

กฉาเป็นหนึ่งในสองข้อบังคับในการแต่งกายของศาสนิกชน อีกประการคือการสวมผ้าโพกศีรษะเพื่อปิดผมที่ไว้ยาวให้เรียบร้อย
# โรซาลี วาร์ดา
โรซาลี วาร์ดา  เกิดเมื่อวันที่ 28 พฤษภาคม 2501 ณ ฝรั่งเศส เป็นบุตรีของ ฌัก เดมี และ อาเญส วาร์ดา ผู้กำกับภาพยนตร์ชื่อดัง เธอมีน้องชาย 1 คน คือ มาติเยอ เดมี เธอเป็นที่รู้จักกันดีในผลงานที่มีชื่อว่า ถ่ายภาพเธอไว้ให้โลกจดจำ ซึ่งเธอช่วยมารดากำกับด้วย และผลงานนี้ทำให้เธอได้รับรางวัลออสการ์ สาขาภาพยนตร์สารคดียอดเยี่ยม และยังได้เสนอชื่อเข้าชิง งานประกาศผลรางวัลออสการ์ ครั้งที่ 90 ต่อมา เธอได้ทำงานเบื้อหลังในฐานะหัวหน้าฝ่ายการแต่งกาย
ผลงาน
 2011: Americano 
 2003: Le lion volatil (Short) 
 2001: Le plafond (Short) 
 1995: One Hundred and One Nights 
 1988: Three Seats for the 26th 
 1986: Bleu comme l'enfer 
 1985: Parking 
 1984: Le matelot 512 
 1984: Thieves After Dark 
 1982: Une Chambre en Ville 
 1982: Godard's Passion 
 1980: La naissance du jour
 2002: Love Street (costumer) 
 1982: Le grand pardon (costumer) 
 1981: Les ailes de la colombe (assistant costume designer) 
 1979: Lady Oscar (trainee costume designer)
 1977: One Sings, the Other Doesn't as Marie
 1973: A Slightly Pregnant Man as Une spectatrice à Bobino
 1964: The Umbrellas of Cherbourg as Françoise Cassard (uncredited)
 2017: Faces Places (documentary) (producer) 
 2015: Les 3 boutons (short) (producer) 
 2011: Americano (co-producer)
 อ้างอิง
# ควร์ท ชตูเด็นท์
ควร์ท ชตูเด็นท์ (12 พฤษภาคม ค.ศ. 1890 – 1 กรกฎาคม ค.ศ. 1978) เป็นนายพลลุฟท์วัฟเฟอระหว่างสงครามโลกครั้งที่สอง เขาเป็นผู้นำการปฏิบัติการทางอากาศหลักครั้งแรกของสงคราม คือ ยุทธการที่กรุงเฮกในเดือนพฤษภาคม ค.ศ. 1940 ชตูเด็นท์เป็นสมาชิกในตำแหน่งสูงสุดของพลร่มเยอรมนี และทำหน้าที่ผู้บัญชาการฟัลเชียร์มเยเกอร์ตลอดสงคราม ใน ค.ศ. 1947 ชตูเด็นท์ขึ้นศาลและถูกพิพากษาว่ามีความผิดจากอาชญากรรมสงครามที่ก่อขึ้นระหว่างที่เขาเป็นผู้บัญชาการในยุทธการที่เกาะครีต
# อาวุธยุทโธปกรณ์อากาศยาน
right|thumb|เอฟ/เอ-18อี/เอฟ ซูเปอร์ฮอร์เน็ท เครื่องบินขับไล่หลายบทบาทของกองทัพเรือสหรัฐ แสดงให้เห็นถึงความสามารถในการใช้อาวุธชนิดต่าง ๆ; ภาพจากนิตยสารออลแฮนส์ ของกองทัพเรือสหรัฐปี ค.ศ. 1997
right|thumb|บี-52เอช สตราโตฟอร์เทรสเครื่องบินทิ้งระเบิดทางยุทธศาสตร์ซึ่งช้ากว่าความเร็วเสียง ที่แสดงชุดอาวุธ ค.ศ. 2006

อาวุธยุทโธปกรณ์อากาศยาน  หรือ อาวุธยุทโธปกรณ์ (ในบริบทของการบินทหาร) เป็นอาวุธ (เช่น ระเบิด, ขีปนาวุธ, จรวด และกระสุนปืน) ที่เครื่องบินใช้ คำนี้มักใช้เมื่ออธิบายวัตถุของอากาศยาน ที่สามารถบรรทุกได้โดยอากาศยานหรือวัตถุที่ทิ้งใส่ อาวุธยุทโธปกรณ์อากาศยานยังรวมถึงอาวุธอากาศสู่อากาศ, ต่อต้านเรือผิวน้ำ และต่อต้านเรือดำน้ำ

เครื่องบินบางประเภทสามารถพกพาอาวุธยุทโธปกรณ์หลากหลาย – ตัวอย่างเช่น แฟร์ไชลด์ เอยู-23 พีซเมกเกอร์ สามารถใช้กันพ็อด, ระเบิด 500 และ 250 ปอนด์, ชุดระเบิดนาปาล์ม, ชุดระเบิดลูกปราย, พลุ, จรวด, ระเบิดควัน และเครื่องจ่ายใบปลิวโฆษณาชวนเชื่อ

อาวุธยุทโธปกรณ์สามารถบรรทุกในบอมบ์เบย์หรือแขวนจากตำบลติดอาวุธ

สำหรับอาวุธจำนวนมากมีการจำกัดระยะเวลาที่สามารถบินได้ (เช่น ความเสียหายจากการสั่นสะเทือน) โดยหลังจากนี้ จะไม่รับประกันความปลอดภัยหรือประสิทธิภาพของอาวุธยุทโธปกรณ์เหล่านั้น นี่อาจเป็นปัญหาหากอาวุธที่ออกแบบมาสำหรับความขัดแย้งที่รุนแรงมากเมื่อถูกนำไปใช้หลายภารกิจในการทัพการปราบปรามการก่อกบฏที่ยาวนานDe-classified summary of conference at UK Joint Services Command and Staff College reported in Aerospace International (magazine) March 2011 page 24